આપણી સંસ્કૃતિમાં ‘માતૃદેવો ભવ પિતૃદેવો ભવ’ના સંસ્કારો છે. જીવતે-જીવ આપણે મા-બાપની સેવા કરીએ છીએ. જે મા-બાપે આપણું લાલન-પાલન કરી સદ્ગૃહસ્થ બનાવ્યા હોય તેમની વૃદ્ધાવસ્થામાં સેવા થાય તેવા આપણા સંસ્કારો છે. સાચું કહો તો જીવતેજીવ કૃતજ્ઞતાપૂર્વક મા-બાપ તથા પરિવારના વડીલોની સેવા થાય તે પરંપરાગત ઊજવાતા શ્રાદ્ધપર્વની પૂર્વભૂમિકા છે. તેમ છતાં જે પિતૃઓ આપણા માટે આપણા કુળમાં ભગીરથ કાર્યો કરી પોતાના સંતાનો માટે ભવ્ય સાંસ્કૃતિક વારસો મૂકતા ગયા તેઓ મોહવશ તથા લાગણીવશ સંસારમાં ભૂત-પ્રેત યોનિમાં ભટક્યા કરે છે તેવી પ્રબળ માન્યતા આપણાં પુરાણોમાં વર્ણવાઈ છે.